Source: http://inatsisit.gl/lov?rid=%7B55446C91-199E-48C1-9D9B-48B5D5787EDA%7D
Timestamp: 2018-02-21 01:37:26+00:00

Document:
Namminersorlutik Oqartussat nalunaarutaat nr. 9 umimmaat illersugaanerat piniagaanerallu pillugit 11. juli 2012-meersoq Atuussimasoq (Historisk)
Pinngortitamik illersuineq pillugu Inatsisartut inatsisaanni nr. 29-imi, 18. december 2003-meersumi § 5, imm. 1, nr. 1-5-mut aamma § 60, imm. 2-mi, Piniarneq pillugu Siunnersuisoqatigiit tusarniareerlugit, Piniarneq aallaaniarnerlu pillugit Inatsisartut Inatsisaanni nr. 12-mi, 29. oktober 1999-imeersumi, § 2, imm. 3-4-mut, § 4, §§-it 7-8, §§-it 11-13 aamma §§-it 16-18-mut, Inatsisartut inatsisaatigut nr. 11-kkut, 12. november 2001-imeersukkut aamma Inatsisartut inatsisaatigut nr. 9-kkut, 15. april 2003-imeersukkut allanngortinneqartumi naapertorlugit kiisalu Qimmit qimuttut kiisalu qimmeqarneq qitsuuteqarnerlu pillugit Inatsisartut inatsisaanni nr. 18-imi, 30. oktober 1998-imeersumi § 3, imm. 2, Inatsisartut inatsisaatigut nr. 23-kkut, 22. November 2011-imeersukkut allanngortinneqartumi, naapertorlugit aalajangersarneqarpoq:
§ 1. Nalunaarut manna Kalaallit Nunaanni umimmaat (Ovibos moschatus) illersorneqarnis-saat aamma piniagaanerat pillugu atuuppoq.
Imm. 4. Sumiiffinni umimmannik pisassiissutinik agguaassinermi aqutsiveqarfimmi pineqartumi Kattuffiit attuumassutillit tusarniarneri kommunimi oqartussat ingerlattarpaat.
§ 4. Uumassusilinnik misissuisunik siunnersuuteqareernerup kingorna Piniarnermut Naalakkersuisoq pisassiissutinik piniarnissamut aamma akiliuteqartitsilluni umimman-niarnissamut piffissamik aalajangersaassaaq.
§ 5. Uumassusilinnik misissuisunik siunnersuuteqareernerup kingorna Piniarnermut Naalakkersuisoq summiiffinnik umimmanniarfiusussanik killilersukkamik piniarfiusussanik aalajangersassaaq.
§ 6. § 8 malillugu inuit akuersissutinik pisimasut aamma piniarsinnaanermut allagartamik atuuttumik pigisaqartut kisimik umimmanniarsinnaapput.
Imm. 3. Akuersissummi takuneqarsinnaavoq, sumi aamma qassinik umimmattoqarsinnaa-nersoq.
Imm. 4. Piniarnermut allagartaq 1. maj nallertinnagu akilerneqarsimassaaq, taamaattoq § 25 takuuk.
§ 7. Inuussutissarsiutigalugu umimmanniarnermut akuersissummi allanneqarsinnaavoq umimmammik ilivitsumik, ilaanik, amianik, nassuinik il.il. nersutinik toqoraavimmut imaluunniit tunitsivimmut uumasut nakorsaqarfianiit akuerineqarsimasumut tunisisoqarsinnaasoq.
Imm. 3. ”Kalaalimineerniarfinni” umimmanik tunisineq tuniniaanerlu taamaallaat piffissani piniarfiusuni aamma piffissap piniarfiusup qaangiunneranit amerlanerpaamik ulluni pingasuni atuuppoq.
Piniakkanik killilersukkanik piniarnissamut akuersissutinik tunniussineq agguaassinerlu
§ 8. Kommunit pineqartut qinnuteqartunut piniarnermut atuuttumik allagartaqartunut aamma sumiiffimmi aqutsiviusumi inuit nalunaarsorsimaffianni najugaqartutut nalunaarsorsima-sunut akuersissutinik tunniussissapput.
Imm. 2. imm. 1-imi aalajangersagaqaraluartoq, Piniarnermut Naalakkersuisoqarfiup sumiiffimmi aqutsiviusumi najugaqartut aqutsiviusuni allaninut piniarnissaat akuerisinnaava.
Imm. 3. Sumiiffinni aqutsiviusuni isorartuuni, piniartumut ataatsimut akuersissutit arlallit tunniunneqarsinnaapput pisat imminnut akilersinnaatinniarlugit.
Imm. 4. Makitsinermut atatillugu akuersissutinik agguaassisussaatitaasup utaqqisut allattorsimaffiat tulleriiaarinertalik pilersissavaa, taannalu atuutilissaaq akuersissutinik agguaasseqqinnermi, takuuk § 10, imm. 2.
§ 11. Umimmanniarnermi qoorortuut pisissillu atorneqassapput.
Imm. 2. Qoorortuut pisassiissutinik piniarnissamut atorneqarsinnaatitaasut sullukinnersaat 6,5 x 55 kaliberiuvoq (aqerlup diameteria 6,5 mm).
Imm. 4. Aallaat sunaluunniit piniarnermut atorneqartussaq nakersarneqarsimassaaq pitsaasuussallunilu.
Imm. 5. Pisisseq atorlugu piniarnissamut Kalaallit Nunaanni imaluunniit Qallunaat Nunaanni taamatut misilitsinnermi angusisimasunut, pisisseq atorlugu akiliuteqarluni umimmanniarneq ingerlanneqarsinnaavoq.
Imm. 6. Pisissimut, qarsumut qarsullu naqquanut piumasaqaatit:
1) Pisisseq katitigaassaaq (nutaaliaasunik) pisisseq aaqqinneqarsinnaasumik umerfeqassaaq / nalunaaqqutaqassaaq 38 kg-nillu nusutsisinnaassuseqarluni.
2) Qarsui 0.75 m (kulstofpile).
3) Naqqui 8 g-mit, sisamanik saviusartallit.
Imm. 3. Naak § 4, imm. 2-mi aalajangersagaqaraluartoq, Piniarnermut Naalakkersuisoq akiliuteqarluni aallaaniarnermut ukioq kaajallallugu tigganniarnissamut piffissamik piniarfiusussamik aalajangersaasinnaavoq.
Imm. 5. Akiliuteqarluni aallaaniarnermi qoorortuut sullukinnersaat 7,62 x 63 kaliberiuvoq (aqerlup diameteria 7,62 mm) soorlu .30-06 aamma 308. Imassat nammineq qinerneqassapput.
Imm. 6. Pisisseq atorlugu piniarnissamut Kalaallit Nunaanni imaluunniit Qallunaat Nunaanni taamatut misilitsinnermi angusisimasunut, pisisseq atorlugu akiliuteqarluni umimmanniarneq ingerlanneqarsinnaavoq.
Imm. 7. Pisissimut, qarsumut qarsullu naqquanut piumasaqaatit:
Stk. 8. § 21-imi aalajangersagaqaraluartoq akiliuteqarluni aallaaniarnermi umimmattat PINIARNEQ-mut nalunaarutigineqassapput. Akiliuteqarluni piniartitsinermik aaqqissuisut Aalisarnermut, Piniarnermut Nunalerinermullu Naalakkersuisoqarfimmut nalunaarusiortassapput. Tamatuma kingornatigut paasissutissat katersorlugit PINIARNEQ-mut nassiunneqassapput.
§ 14. Umimmannik malersuinermi ungusinermilu assartuutit atorneqassanngillat, § 15-nili takuuk.
Imm. 2. Assartuutit taamaallaat atorneqarsinnaapput piniarfimmut piniarfimmiillu assartuinermut, aamma assartuutinik ingerlaarnermut atatillugu umimmannut uumasunut minnerpaamik 500 meterinik ungasissusissaq malinneqassaaq.
Imm. 3. Umimmanniarnermi qimmit nassatareqqusaanngillat, taamaattoq imm. 4-5-mi pineqartut pineqanngillat.
Imm. 4. Allorniusami kangimukartup 44o W-mi avannamukartullu 66o N-mi qimmeqarfinni qimmussit assartuutitut atorneqarsinnaapput.
Imm. 5. Sumiiffimmi piniarfiusumi qimmit qimuttut qimaannaqqusaanngillat. Qimmit qimataasut tiguneqarsinnaanngitsullu sapinngisamik ajornanngippat aallaaneqassapput. Qimmip toqungasup timaa sumiiffimmi piniarfiusumi qimaannarneqassanngilaq. Kingusinnerpaamik piniarnerup naammassinerata kingornatigut qimmit qimmeersiutaasut politiinut nalunaarutigineqassapput.
§ 15. Piniarnermut Naalakkersuisoqarfik § 14, imm. 1-imik immikkut makkuninnga tunngaveqartunik akuersissuteqarsinnaavoq:
1) Allakkatigut qinnuteqaammik tigusaqarsimaneq,
2) Qinnuteqaat peqataasussat allattorsimaffiannik, kiisalu piffissaq aamma ungusinissap sumiiffissaa pillugu paasissutissanik imaqassasoq,
Imm. 3. Umimmannik ungusisinnaanermut immikkut akuersissut taamaallaat inunnut inuussutissarsiutigalugu piniarsinnaanermut allagartalinnut tunniunneqassaaq.
Imm. 2. Piniarnermi umimmammik pissaasoq, umimmak pissatani sapinngisamik piaarnerpaamik toqussallugu pisussaavoq.
Imm. 3. Umimmak pissataq nanineqanngippat toqunneqaranilu, piniarnerup naammassineqarneranut atatillugu pissutsit piviusut pillugit, piniartup Piniarnermut Naalakkersuisoqarfik imaluunniit Piniarnermut Aallaaniarnermut Aalisarnermullu Nakkutilliisumut ilisimatissavaa.
Imm. 4. Umimmammik pissatamik sulilu uumasumik takunittup allap sapinngisamik ajornanngippat umimmak toqussavaa. Pisarinninneq piffissap piniarfiusup avataani pippat, umimmak summiffianut qimanneqassaaq. Pisarinnittup pisussaaffittut akisussaaffigaa, pisup qanoq ingerlasimanera pillugu Piniarnermut Naalakkersuisoqarfimmut imaluunniit Piniarnermut Aallaaniarnermut Aalisarnermullu Nakkutilliisumut nalunaarutigissavaa.
§ 18. Kommunimi ileqqoreqqusakkut kommunalbestyrelsi nalunaarut manna naapertorlugu, nalunaarummmi maani aalajangersakkanik § 3, imm. 2-3-mit, § 4, imm. 2-3-mit aamma § 14, imm. 2-mit, sakkortunerusunik piumasaqaateqarsinnaavoq.
Imm. 2. Taakkununnga piumasaqaatit allaganngorlugit Piniarnermut Naalakkersuisup imaluunniit Naalakkersuisumit tamatumunnga toqqarneqarsimasumit aamma akuersissutinik ag-guaassisussaatitaasunit atuuttunit isumaqatigissutigineqassapput.
§ 20. Pisanik nalunaaruteqarneq imaluunniit pisanut nalunaarsuutinik kommunimut tunniussineq piniarnerup naammassineqarnerata kingornatigut kingusinnerpaamik sapaatip akunneri-sa marluk qaangiunneranni pissaaq. Tamatuma kingornatigut paasissutissat ataatsimoortillugit piniarnerup naammassinerata kingornatigut kingusinnerpaamik sapaatip akunnerisa sisamat qaangiunneranni kommunimit Pinngortitaleriffimmut nassiunneqassapput.
§ 21. Umimmannik pisat aamma pissatat tamarmik, naak § 20-imi aalajangersagaqaraluartoq, PINIARNEQ-mi ukiumoortumik immersuiffissiami nalunaarutigineqassapput.
§ 23. Siunertanut ilinniartitaanermik ilisimatusarnermillu siunertaqartunut nalunaarummi aalajangersakkat Piniarnermut Naalakkersuisoqarfimmit immikkut akuersissuteqarfigineqarsinnaapput, tassunga ilaalluni ilisimatusarnermut atatillugu umimmanniarsinnaanermut akuer-sineq.
Imm. 2. Imm. 1 naapertorlugu umimmaat toqunneqartut Namminersorlutik Oqartussanut pigisassanngortinneqassapput. Piniarnermut Naalakkersuisoqarfimmut piniarnerup ingerlasimanera nalunaarutigissallugu umimmannik pisaqarnermi akisussaasup pisussaaffigaa. Naalakkersuisoqarfiup umimmaap toqutap qanoq pineqarnissaa aalajangiiffigissavaa.
§ 26. Nalunaarummi matumani aalajangersakkanik unioqqutitsinermi akiliisitsineq pineqaa-tissiissutaasinnaavoq kiisalu sunngiffimmi aallaaniarsinnaanermut allagartaqarsinnaaneq imaluunniit inuussutissarsiutigalugu piniarnermut allagartaqarsinnaaneq arsaarinnissutaasinnaapput.
Imm. 3. § 18 naapertorlugu, kommunimi ileqqoreqqusaliani kommunalbestyrelsi aalajangersaasinnaavoq, ileqqoreqqusaliani aalajangersakkanik unioqqutitsinerit akiliisitsinermik Kalaallit Nunaannilu pinerluttulerinermi inatsisini malittarisassatigut aalajangersakkat naapertorlugit arsaarinnittoqarsinnaavoq.
§ 27. Nalunaarut manna atuutilerpoq ulloq 16. juli 2012.
Imm. 2. Peqatigitillugu Namminersornerullutik Oqartussat umimmaat piniagaanerat pillugu nalunaarutaat nr. 7, 8. februar 2001-imeersoq, Namminersornerullutik Oqartussat nalunaaru-taat nr. 24, 9. september 2002-meersoq umimmaat piniagaanerat pillugu nalunaarutip nr. 7, 8. februar 2001-imeersup allannguutaatigut allanngortinneqartoq aamma Namminersornerullutik Oqartussat umimmaat illersugaanerat pillugu nalunaarutaat nr. 9, 8. februar 2001-imeersoq atorunnaarsinneqarput.
Kalaallit Nunaanni Namminersorlutik Oqartussat, ulloq 11. juli 2012

References: § 5
 § 60
 § 2
 § 4
 § 3

§ 1

§ 4

§ 5

§ 6
 § 8
 § 25

§ 7

§ 8
 § 10

§ 11
 § 4
 § 21

§ 14
 § 15

§ 15
 § 14

§ 18
 § 3
 § 4
 § 14

§ 20

§ 21
 § 20

§ 23

§ 26
 § 18

§ 27